Microsoft lancerer Xbox One uden optisk drev

Efter måneder med gætterier og spekulationer har Microsoft officielt afsløret sin Xbox One S All-Digital Edition. Den nye konsol leveres uden optisk drev, så der ikke er noget behov for fysiske medier. Men bortset fra det manglende Blu-ray-drev, er konsollen komplet identisk med standardudgaven af Xbox One S.

Den nye udgave kommer i handelen den 7. maj og er udrustet med 1 terabyte harddisk til at downloade og gemme spillene på. Hver enkelt udgave af All-Digital-modellen inkluderer gratis downloads af Minecraft, Forza Horizon 3 og Sea of Thieves, så der er noget at gå i gang med, med det samme konsollen er sat til tv’et.

Lige som standardudgaven har All-Digital 4K Ultra HD-opløsning, HDR-understøttelse, Dolby Atmos og DTS:X-lyd. Spil, gemte spil og backups gemmes automatisk i skyen.

Prisen for Xbox One S All-Digital Edition bliver på 1.799 kroner.

Microsoft lancerer Xbox One uden optisk drev